Eesti Televisioon

Eesti Televisioon (ETV) – Estijos nemokamas visuomeninis transliuotojas, kurį valdo Estijos viešasis transliuotojas (est. Eesti Rahvusringhääling, ERR). Televizijos pirmoji transliacija įvyko 1955 m. liepos 19 d.

 Istorija 
kairėje|miniatiūra|201x201px|Estų diktorius ir dainininkas Kalmer Tennosaar – vienas ryškiausių veidų Estijos televizijos istorijoje.
Estijos televizija savo darbą pradėjo 1955 m. liepos 19 d.A trip down memory lane: Estonian Television celebrates 60 years. ERR. Nuoroda tikrinta 2023-05-05. – tai buvo pirmoji bandomoji transliacija Estijoje, rodyta ne iš Maskvos. Pirmoji diktorė estų kalba buvo Ofelija Mik (Ofelia Mikk), kurios asmeninis debiutas televizijoje irgi įvyko tą pačią dieną. Vis dėlto pranešėjos pasirodymas nebuvo itin sėkmingas, nes ši vesdama programą suklydo. Pirmoji nuolatinė pranešėja, debiutavusi įkurtoje ETV televizijoje, buvo Rut Peramets-Pis (Ruth Peramets-Püss). 1995 m. ieškant laidų vedėjo buvo paskelbtas konkursas, bet tinkamo kandidato surasti nepavyko. Peramets-Pis šį darbą gavo visiškai atsitiktinai – darbdaviams patiko jos pasirodymas filme, kuris buvo rodomas konkurso dieną. 1956 m. sausio 1 d. prie komandos prisijungė diktorius Kalmeris Tenosaras (Kalmer Tennosaar), kuris taip pat dirbo montažo režisieriumi, kūrė muzikines programas. Jis itin išpopuliarėjo vesdamas laidą vaikams „Entel-tentel“. Vėliau Tenosaras savo karjerą tęsė būdamas dainininku.
miniatiūra|272x272px|ETV transliuotojo pagrindinis pastatas Taline, Estijoje.
Atkūrus nepriklausomybę, 1991–1992 m. ETV buvo Tarptautinės radijo ir televizijos organizacijos (OIRT) narė. 1993 m. sausio 1 d. Europos transliuotojų sąjunga patvirtino ETV narystę organizacijoje. 1998–1999 m. ETV nustojo rodyti komercines reklamas – šis nutarimas sugrąžintas 2002 m., kuriuo siekiama sukurti palankesnes pelnymosi iš reklamos sąlygas likusiems šalies komerciniams transliuotojams.„Television across Europe: regulation, policy and independence, Estonia [Televizija visoje Europoje: reguliavimas, politika ir nepriklausomybė, Estija]“ (PDF). ES stebėsenos ir propagavimo programa. 2005. Originalas archyvuotas 2009-03-27. Nuoroda tikrinta 2023-05-06. 560 psl. Citata: „Nuo 2002 m., siekiant sukurti palankesnes sąlygas privatiems transliuotojams, ji [ETV televizija] nustojo pardavinėti reklamą – tai sudarė sąlygas susilaikyti nuo komercinių pagundų, o produkcija tapo labiau orientuota į viešąsias paslaugas.“ Buvo siūloma įvesti licencijas, už kurias mokėtų patys vartotojai, bet šio plano dėl visuomenės pasipriešinimo atsisakyta.

2002 m. ETV organizavo „Eurovizijos“ dainų konkursą. 2006 m. sausio 9 d. transliuotojas įkūrė internetinę naujienų tarnybą ETV24, kurioje žinios publikuojamos ištisą parą. Nuo 2007 m. sausio 18 d. įsigaliojo Estijos nacionalinio transliuotojo aktas, kurį išleido Estijos parlamentas – pagal jį Estijos televizija sujungta su Estijos radiju (est. Eesti Raadio) 2007 m. birželio 1 d. bei įkurtas bendras Estijos viešasis transliuotojas, o naujienų tarnyba ETV24 pervadinta į ERR Naujienos (est. ERR Uudised). 2010 m. liepos 1 d. Estija galutinai nutraukė analoginės televizijos paslaugas ir perėjo prie skaitmeninės televizijos.

 Finansavimas 
Dalį ETV finansinės paramos sudaro valstybės skiriamos subvencijos – maždaug 15 % jų mokėdami mokesčius padengia Estijos komerciniai transliuotojai, kurie už tai mainais gauna išskirtines teises rodyti komercinę reklamą.

 Išnašos 

 Nuorodos 

 Oficiali Estijos televizijos svetainė
 ETV istorija (estų kalba)

Kategorija:Nacionaliniai transliuotojai
Kategorija:Televizijos kanalai
Kategorija:Žiniasklaida Estijoje